stanford-oval/wikipedia huggingface dataset:
יצחק שור
ביוגרפיה

נולד לאמו גיטל ולאביו הרב מרדכי אברהם גלינע, היה צאצא למגיד ממזריטש וחסיד רוז'ין, אשר נולד בחמילניק שבאוקראינה. בשנת 1834, בברכתו של האדמו"ר מרוז'ין, עלה מרדכי עם משפחתו לארץ ישראל ופנה להתיישב בירושלים. משלא השיג אישור מהשלטונות העות'מאנים להתיישב בעיר עקב מוצאו האשכנזי, פנה להתיישב בצפת ולאחר כשלוש שנים עבר לטבריה.
ב-1847 חזרו בני המשפחה לירושלים, וב-1848 הקים יצחק שור את היקב הראשון בירושלים ובארץ ישראל בעת החדשה. בנוסף, מונה אביו לראש ישיבת תפארת ישראל בירושלים על ידי האדמו"ר מרוז'ין. לאחר תקופה, עקב תנאי מזג האוויר בירושלים, חזרו בני המשפחה לטבריה חוץ מיצחק שנשאר בירושלים, שם הקים את בית הכנסת הראשון לחסידי קרלין בעיר.
ליצחק היה גיס בשם ברוך שור, שהיה בעל רישיון לייצור יין אשר נפטר בגיל צעיר. לאחר מותו, שינה יצחק את שם משפחתו מגלינא לזה של גיסו, וכך ירש ממנו את תעודת הרישיון. שם היקב היה אז "יקב אשכול".
בשנת 1849, במהלך ביקורו השלישי של משה מונטיפיורי בארץ ישראל, הוא נפגש עם מרדכי אברהם שור שסיפר לו על הקמת היקב החדש בירושלים. מונטיפיורי התרשם עמוקות והחליט להעמיק השקעתו בתעשייה ובחקלאות בארץ ישראל.
יקבו של יצחק שור הוקם במרתף שהיה צמוד לכותל המערבי הקטן, סמוך לרחוב "חגי" ברובע המוסלמי של העיר העתיקה בירושלים, ומשכך, מוקמו החביות בצורה כזו שלא ייגעו בקירות הר הבית. חלוקת המבנה התנהלה כך שבקומה העליונה התגוררה משפחת שור, בקומה התחתונה ייצרו את היין, ובמרתף, יישנו את היין.
יצחק נפטר ב-31 במאי 1885 ונקבר בבית הקברות היהודי בהר הזיתים. לאחר מותו ירש את העסק בנו שמואל, אשר ניהל אותו בסיוע רוזה אשתו.
ראו גם

משפחת שור (יצרני יינות)
ביאורים

↑  הוא אף הזכיר ביקור זה ביומן המסע שלו.
הערות שוליים

1 2  יצחק שור, באתר מוזיאון חצר היישוב הישן, ‏25 בינואר 2023
1 2  ציפורה מנדלסון, חני הולס (ע), סבתא ציפורה מספרת, ישראל, 2016, עמ' 6-7. (בעברית)
1 2  שרגא גבהרד, ‏אדום עתיק: יקבים בירושלים של פעם, באתר מעריב אונליין, 5 ביוני 2016
1 2  יקב הכורמים, באתר איש הענבים
1 2 3 4 5  יעל פרידסון, שור ועם הארץ, אוכלים שותים, 2011
↑  דודי פטימר, ‏עבודת שורשים: צאצאי שושלות ירושלמיות עתיקות משתפים את הסיפורים המשפחתיים, באתר מעריב אונליין, 10 במאי 2021
1 2  ציפורה מנדלסון, חני הולס (ע), סבתא ציפורה מספרת, ישראל, 2016, עמ' 7-8. (בעברית)
↑  מרדכי אברהם גלינא, באתר מוזיאון חצר היישוב הישן, ‏25 בינואר 2023
↑  עמרי ליבנה, היקב הכי ותיק בישראל, באתר ישראל היום, 19 באפריל 2023
↑  ד"ר אדם אקרמן, אתרים היסטוריים בירושלים: יקבי היין שנוסדו בעיר העתיקה, באתר SchokenGroup, ‏26 ביוני 2020
↑  דניאל רוגוב, תסמונת הדור השמיני, באתר הארץ, 8 באוגוסט 2011
↑  שבתי זכריה, בתים ומוסדות יהודיים ברובע המוסלמי בירושלים העתיקה : רובע "רחוב חברון" הרובע היהודי הישן, ירושלים, 1985, עמ' 36
↑  רונן פרלמוטר, תם עידן: המהפך של יקב הכורמים, באתר ישראל היום, 6 בפברואר 2020
↑  משפחה שהיא כיין טוב, באתר ערוץ 7, 12 באוקטובר 2010
↑  שבתי זכריה, סוחרים ובעלי מלאכה יהודים בירושלים העתיקה בעבר, ירושלים, 2002, עמ' 298
1 2 3  אביבה מץ, אדום עתיק, מעריב סופשבוע, 1 בינואר 1988⁩, עמ' 40
↑  נפטר משה שור הבעלים של יקב ציון, באתר איש הענבים
↑  הרב יעקב גלויברמן (2024-07-03), משפחת היין - תולדות משפחת שור, נבדק ב-2024-08-09
↑  שרגא_ג, יקבים בירושלים בימים ההם, באתר kosher-wine.co.il
↑  רונן פרלמוטר, הכירו את היין שעובר מדור לדור, באתר ישראל היום, 25 במרץ 2019
1 2 3  ציפורה מנדלסון, חני הולס (ע), סבתא ציפורה מספרת, ישראל, 2016, עמ' 8. (בעברית)
↑  אלישע איש ירושלים – עולם קטן, באתר עולם קטן, ‏26 במאי 2022
1 2  ישראל פרקר, יקב היוצר ויינותיו, New Tech, יולי 2019, עמ' 84
↑  סלב לייבין, ‏לחיים! היקבים הישראלים ממשיכים לשגשג, באתר ‏מאקו‏, 16 בינואר 2017
↑  אביבה מץ, אדום עתיק, מעריב סופשבוע, 1 בינואר 1988, עמ' 42
↑  יקב 1848 – משפחת שור – 8 דורות של יין, באתר 1848 Winery, ‏14 בדצמבר 2018
↑  יעל פרידסון, שלושה דורות של 3 משפחות ירושלמיות ותיקות, באתר nrg‏, 28 במאי 2014
↑  כרטיס קבר: יצחק שור » הר הזיתים, ירושלים, באתר הר הזיתים, ירושלים, ‏2 בפברואר 2017
↑   זכרונות משפחתיים: סבא אחיו ואחיותיו, סרטון בערוץ "הרב יעקב גלויברמן", באתר יוטיוב (אורך: 03:09)
ג'ייקוב טרמבלי

| --- | --- |

טרמבלי בפסטיבל הסרטים הבינלאומי בטורונטו, קנדה 2015
 לידה:  5 באוקטובר 2006 (בן 18) ונקובר, קנדה 
 מדינה:  קנדה 
 תקופת הפעילות:  מ-2013
 פרופיל ב-IMDb
 
ג'ייקוב טרמבלי (באנגלית: Jacob Tremblay; נולד ב־5 באוקטובר 2006) הוא שחקן קולנוע וטלוויזיה קנדי. טרמבלי נודע בעיקר מתפקיד הילד ג'ק בסרט "חדר" (2015) ובשל תפקידו בתור אוגוסט "אוגי" פולמן בסרט "פלא" (2017), תפקידים עליהם זכה לשבחי המבקרים ולפרסים רבים.
ביוגרפיה

טרמבלי נולד בוונקובר, קולומביה הבריטית, קנדה ב־5 באוקטובר 2006. אביו, ג'ייסון טרמבלי, הוא בלש משטרה ממוצא קנדי-צרפתי, ואמו, כריסטינה קנדיה טרמבלי, היא מנהלת משק בית קנדית ממוצא צ'יליאני. אחיותיו, אמה ואריקה, הן גם שחקניות.
קריירה

טרמבלי החל לשחק בתפקידי טלוויזיה. את הופעת הבכורה שלו בסרט הוא הופיע בסרט האנימציה של הדרדסים 2, שיצא בשנת 2013.
טרמבלי כיכב בתפקיד ג'ק ניוזום בסרט הדרמה "חדר" שזכה לשבחים. הסרט, בבימויו של לני אברמסון, הוקרן בבכורה ב־4 בספטמבר 2015 בפסטיבל הסרטים של טליורייד, ויצא לאור בבתי הקולנוע ב־16 באוקטובר 2015. על הופעתו, הוא היה מועמד לפרס גילדת שחקני המסך לשנת 2015 על הופעה יוצאת מן הכלל על ידי שחקן גבר בתפקיד משנה, והיה לשחקן הצעיר ביותר שמועמד לפרס זה והצעיר השני בכל הקטגוריות. התפקיד הפך את טרמבלי לשחקן צעיר מבטיח, והקריירה שלו החלה לצבור תנופה.
בשנת 2016 שיחק תפקיד משנה בסרט הקומדיה "אמנות העסקה: הסרט", והשתתף בסדרת הקומדיה הפוסט-אפוקליפטית של פוקס "האיש האחרון בעולם" בתפקיד הגיבור בילדותו. באותה שנה שיחק בסרט האימה Before I Wake, עם קייט בוסוורת' ותומאס ג'יין, ושיחק תפקיד משנה במותחן הפסיכולוגי Shut In שביים פרן בלקבורן. הוא גם גילם את ווס פירת' בדרמת הקומדיה ההרפתקנית Burn Your Maps.
בשנת 2017 שיחק בתפקיד פיטר קרפנטר בסרט הדרמה של הבמאי קולין טרבורו "הספר של הנרי". הוא כיכב בתפקיד אוגוסט פולמן, ילד עם תסמונת טריצ'ר קולינס, בסרט "פלא", על פי הרומן של המחברת ר"ג' פלאסיו הנקרא באותו השם.
בשנת 2018 גילם את דמותו של רופרט טרנר בסרט "מותו וחייו של ג'ון פ. דונובן" של הבמאי הקנדי קסבייה דולן, ואת דמותו של רורי מק'קנה בסרט הטורף של הבמאי שיין בלאק.
בשנת 2019 יצא סרט הקומדיה הראשון שלו, "ילדים טובים" של הבמאי ג'ין סטופינטסקי.
בשנת 2019 טרמבלי הופיע ב"דוקטור סליפ", סרט ההמשך של "הניצוץ". טרמבלי גילם ילד חטוף שעונה למוות בסצנה שהבמאי מייק פלנגאן חשש בהתחלה שתהיה טראומטית מכדי לכלול אותה בגרסה הסופית של הסרט. בתגובה לסצנה והופעת טרמבלי בסרט, אמר פלנגאן "הוא אחד השחקנים הטובים ביותר שעבדתי איתם כל חיי." וגם הבטיח כי בניגוד לחששותיו, טרמבלי לא הושפע מהסצנה ואף נהנה לגלם את התפקיד. בשנת 2021 הפודקאסט "The Kingcast" הוציא חולצות בייסבול מוכתמות בדם הנושאות את שמו של טרמבלי, במחווה לסצנה.
ביולי 2019 הוכרז כי ידבב את פלאנדר בעיבוד ההופעה החיה של דיסני "בת הים הקטנה", בבימויו של רוב מרשל. הסרט יצא לאקרנים במאי 2023. באותה שנה טרמבלי דובב את רובין בסדרת האנימציה למבוגרים ביקום DC, הארלי קווין.
בשנת 2020 השתתף בווידאו קליפ לשיר "Lonely" של ג'סטין ביבר בשיתוף עם בני בלנקו.
בתקופת מגפת הקורונה טרמבלי נמנה עם האומנים הרבים שקראו לשמירה על ההנחיות ואף הצטלם פעמיים בעודו עובר בדיקות קורונה על מנת לעודד אנשים לצאת להיבדק.
ביוני 2021 יצא לאקרנים סרט האנימציה הראשון של טרמבלי, "לוקה", שהועמד לפרס אוסקר לסרט האנימציה הטוב ביותר.
בשנת 2022 פורסם כי יתרום את קולו לסרט "My Father's Dragon" של נטפליקס. כמו כן פורסם כי ישחק בסרטים "The Skeleton Tree" לצידו של השחקן הצעיר וודי נורמן, ובעיבוד מחודש לסרט "הנוקם הרעיל" לצידו של פיטר דינקלג'.
פילמוגרפיה > קולנוע

| שנה | סרט | תפקיד | הערות |
| --- | --- | --- | --- |
| 2013 | הדרדסים 2 | בלו וינסלו |  |
| 2014 | Extraterrestrial | מאטי |  |
| 2015 | חדר | ג'ק ניוזם | מועמד פרס גילדת שחקני המסך לשחקן המשנה הטוב ביותר (אנ') (2015) מועמד פרס סאטורן להופעה הטובה ביותר של שחקן צעיר (2016) |
| 2016 | להתעורר מפחד | קודי מורגן |  |
| 2016 | Burn Your Maps | וס פרת' |  |
| 2016 | כלואים (אנ') | טום פטרסון |  |
| 2016 | Donald Trump's The Art of the Deal: The Movie | ילד מס' 4 |  |
| 2017 | הספר של הנרי | פיטר קרפנטר |  |
| 2017 | פלא | אוגוסט "אוגי" פולמן | מועמד פרס סאטורן להופעה הטובה ביותר של שחקן צעיר (2018) |
| 2018 | הטורף | רורי מק'קנה |  |
| 2018 | מותו וחייו של ג'ון פ' דונובן | רופרט טרנר |  |
| 2019 | ילדים טובים | מקס |  |
| 2019 | דוקטור סליפ | בראדלי טרבור |  |
| 2021 | לוקה | לוקה | דיבוב |
| 2022 | הדרקון של אבא | אלמר | דיבוב |
| 2023 | The Toxic Avenger | וייד |  |
| 2023 | בת הים הקטנה | פלאונדר | דיבוב |
| 2024 | אוריון והחושך | אוריון | דיבוב |
| 2025 | Wildwood | מאק מק'יל | דיבוב |
| TBA | The Kid: An Animated Adventure | הילד | דיבוב |
| TBA | Queen of Bones | סם |  |
| TBA | Cold Copy |  |  |
| TBA | Skeleton Tree |  |  |
| TBA | חייו של צ'אק |  |  |
פילמוגרפיה > טלוויזיה

| שנה | סדרה | תפקיד | הערות |
| --- | --- | --- | --- |
| 2013 | מניע (אנ') | ריילי סטנוויק | פרק: "Undertow" |
| 2013 | מר יאנג | טייטר הצעיר | פרק: "Mr. Finale Part 1" |
| 2014 | My Mother's Future Husband | קונור | סרט טלוויזיה |
| 2016 | האיש האחרון בעולם | פיליפ "פיל" מילר הצעיר | פרק: "Pitch Black" |
| 2016 - 2017 | אבא אמריקאי | צ'ארלס לינדברג הצעיר / מחנאי | דיבוב; 2 פרקים |
| 2017 | איש משפחה | ילד על בית מעץ | דיבוב; פרק: "Passenger Fatty-Seven" |
| 2017 - הווה | שאול החתול | שאול | דיבוב; 41 פרקים |
| 2018 | אנימלס | ניוק | דיבוב; פרק: "Roachella" |
| 2019 | אזור הדמדומים | אוליבר פולי | פרק: "The Wunderkind" |
| 2019 - 2022 | הארלי קווין | דמיאן ויין / רובין | דיבוב; 3 פרקים |
הערות שוליים

↑  Coggan, Devan, “Brie Larson serenades her Room costar “Jacob Tremblay for his 9th birthday, Entertainment weekly, ‏(October 5, 2015)
↑  Barnes, Brooks, “Hollywood’s ‘It’ Kid: A “Blast of Fresh Air on the Oscar Trail, The New York Times, ‏(December 12, 2015)
↑  הסרט "חדר" בכיכובם של ברי לארסון וג׳ייקוב טרמבלי, אתר סרט (Seret.co.il), שנת 2015.
↑  "The Most Terrifying Scene In 'Doctor Sleep' Was Just As Disturbing To Film". Bustle. Retrieved February 3, 2020
| --- | --- |
בקרת זהויות :  NLI: 987007966571205171  CiNii: DA18959842  GND: 1109066309  ISNI: 0000 0004 5593 5858  LCCN: no2016028825  MusicBrainz: 98ef678c-8f33-4f32-9582-9f346f191af6  NTA: 402345851  SUDOC: 194954226  VIAF: 290145858245823022857   WorldCat (עם VIAF): 290145858245823022857
31 במרץ

עותק חתום של צו הגירוש של יהודי ספרד
31 במרץ הוא היום ה־90 בשנה (91 בשנה מעוברת) בלוח הגרגוריאני. עד לסיום השנה, נשארו עוד 275 ימים.
אירועים היסטוריים ביום זה

1492 – פרסום צו על גירוש ספרד על ידי פרננדו השני מלך ארגון ואשתו המלכה איזבלה הראשונה מקסטיליה
1889 – נחנך מגדל אייפל
1912 – מושלמת בניית הספינה טיטניק בבלפסט, צפון אירלנד, בדיוק 3 שנים לאחר תחילת בנייתה
1918 – שעון קיץ מונהג לראשונה בארצות הברית
1920 – בסעיף 160 של חוזה ורסאי הוחלט על הגבלת הצבא הגרמני באופן משמעותי. 100 אלף חיילים גרמנים יכלל הצבא הגרמני בסך הכול
1930 – אומץ קוד הייז שהטיל מגבלות "מוסריות" על הפקת סרטי קולנוע בארצות הברית
1931 – רעידת אדמה הורסת את מנגואה בירת ניקרגואה
1960 – ממשלת צרפת מסכימה להכיר במאלי כמדינה עצמאית
1964 – הפיכה צבאית בברזיל
1966 – במסגרת תוכנית לונה הסובייטית, שיגור הגשושית לונה 10, הגשושית הראשונה שהפכה ללווין המקיף את הירח
1979 – גלי עטרי ולהקת חלב ודבש זוכים באירוויזיון בישראל עם השיר "הללויה"
1996 – נחיתת מעבורת החלל אטלנטיס STS-76, לאחר ביקור בתחנת החלל מיר במסגרת תוכנית מיר ומעבורות החלל
1999 – הסרט "מטריקס" יוצא לאקרנים בארצות הברית
2002 – מחבל מתאבד מתפוצץ במסעדת "מצה" בחיפה והורג 15 אנשים
2003 – אבישי רביב, סוכן שב"כ שפעל בקרב הימין הקיצוני בישראל מזוכה מכל אשמה, לאחר שהואשם בבית המשפט שלא מנע את רצח יצחק רבין
2005 – גילוי כוכב הלכת הננסי מאקה-מאקה על ידי מייקל בראון, צ'אד טרוחיו ודייוויד רבינוביץ
2009 – בנימין נתניהו מציג את ממשלתו השנייה בפני מליאת הכנסת ומתחיל לכהן כראש ממשלת ישראל
2014 – אהוד אולמרט הורשע בלקיחת שוחד בפרשת הולילנד
2014 – משודר בארצות הברית הפרק האחרון של הסדרה המצליחה ״איך פגשתי את אמא״
2015 – הושבעה הכנסת העשרים
נולדו

250 – קונסטנטיוס כלורוס, קיסר רומי ואוגוסטוס החלק המערבי של האימפריה (נפטר ב-306)
1499 – פיוס הרביעי, אפיפיור (נפטר ב-1565)
1519 – אנרי השני, מלך צרפת (נפטר ב-1559)
1596 – רנה דקארט, מתמטיקאי ופילוסוף צרפתי (נפטר ב-1650)
1685 – יוהאן סבסטיאן באך, מלחין גרמני (נפטר ב-1750)
1732 – יוזף היידן, מלחין אוסטרי (נפטר ב-1809)
1811 – רוברט בונזן, כימאי גרמני (נפטר ב-1899)
1868 – פטר ברנס, אדריכל ומעצב תעשייתי (נפטר ב-1940)
1878 – ג'ק ג'ונסון, מתאגרף אמריקאי, האיש השחור הראשון שהיה אלוף העולם באיגרוף (נפטר ב-1946)
1914 – אוקטביו פס, משורר, מסאי ודיפלומט מקסיקני, חתן פרס נובל לספרות (נפטר ב-1998)
1915 – אלברט חוראני, היסטוריון בריטי (נפטר ב-1993)
1923 – שושנה דמארי, זמרת ושחקנית ישראלית, כונתה "מלכת הזמר העברי" (נפטרה ב-2006)
1927 – איסאק סיגל, מדען יהודי-אוקראיני
1929 – מרדכי שריג, איש צבא והסברה ישראלי (נפטר ב-2023)
1933 – דב שפי, הפרקליט הצבאי הראשי
1934 – קרלו רוביה, דוקטור לפיזיקת חלקיקים, חתן פרס נובל לפיזיקה
1934 – ריצ'רד צ'מברלין, שחקן קולנוע, טלוויזיה ותיאטרון וזמר אמריקאי
1934 – שירלי ג'ונס, שחקנית וזמרת אמריקאית
1939 – זוויאד גמסחורדיה, מתנגד שלטון סובייטי ונשיאה הראשון של גאורגיה (נפטר ב-1993)
1939 – קרל-היינץ שנלינגר, כדורגלן גרמני (נפטר ב-2024)
1940 – אלכס פארן, קצין צה"ל בדרגת תת-אלוף בחיל הים הישראלי (נפטר ב-2021)
1948 – אל גור, פוליטיקאי אמריקאי, סגן הנשיא ה-45 של ארצות הברית
1950 – יצחק קלפטר, מוזיקאי, זמר, מלחין וגיטריסט ישראלי (נפטר ב-2022)
1950 – יונה אליאן, שחקנית תיאטרון, קולנוע וטלוויזיה ישראלית
1953 – דוד בריקסטון, איש חינוך, פובליציסט, ממנהיגי הציונות הקונסרבטיבית
1953 – אהוד בנאי, זמר ישראלי
1954 – ציפי מור, שחקנית, זמרת, סופרת ומדבבת
1955 – סבטוזר מרוביץ', פוליטיקאי מונטנגרי, נשיאה היחיד של סרביה ומונטנגרו
1955 – אנגוס יאנג, גיטריסט להקת AC/DC
1965 – אסטבן גוטפריד, במאי תיאטרון, תסריטאי, מחזאי ושחקן ישראלי
1967 – עמוס שוב, שחקן ומדבב ישראלי, מנחה בערוץ הילדים (נפטר ב-2015)
1971 – יואן מקגרגור, שחקן קולנוע סקוטי
1972 – עופר לוי, קצין בצה"ל, מפקד חטיבת גבעתי
1973 – יואב צוקר, שחקן ודוגמן ישראלי
1975 – סרגיי בלנצ'וק, כדורגלן אוקראיני (נפטר ב-2022)
1979 – עמרי אפק, כדורגלן עבר ופרשן ישראלי
1979 – אטילה שומפלבי, עיתונאי ישראלי
1982 – טל בן-חיים, כדורגלן ישראלי בעמדת בלם
1994 – תומר זמיר, שחיין ישראלי
נפטרו

32 לפנה"ס – טיטוס פומפוניוס אטיקוס, חבר בולט במעמד הפרשים (נולד ב- 110 לפנה"ס)
1340 – איוואן הראשון, נסיך מוסקבה (נולד ב-1288)
1547 – פרנסואה הראשון, מלך צרפת (נולד ב-1494)
1567 – פיליפ הראשון, רוזן הסן (נולד ב-1504)
1631 – ג'ון דאן, משורר אנגלי (נולד ב-1572)
1727 – אייזק ניוטון, פיזיקאי ומתמטיקאי אנגלי (נולד ב-1643)
1837 – ג'ון קונסטבל, צייר בריטי (נולד ב-1776)
1855 – שרלוט ברונטה, סופרת בריטית (נולדה ב-1816)
1917 – אמיל אדולף פון בהרינג, פיזיולוג גרמני, חתן פרס נובל לפיזיולוגיה או לרפואה (נולד ב-1854)
1945 – יליזבטה סקובצובה, שהייתה ידועה גם כ"האם מריה", משוררת, נזירה רוסיה וחסידת אומות העולם (נולדה ב-1891)
1980 – ג'סי אוונס, אתלט אפרו-אמריקאי (נולד ב-1913)
1988 – ויליאם מקמהון, ראש ממשלת אוסטרליה ה-20 (נולד ב-1908)
1988 – מונה זילברשטיין, שחקנית קולנוע ודוגמנית ישראלית (נולדה ב-1948)
1993 – ברנדון לי, שחקן ואמן אמנויות לחימה (נולד ב-1965)
2001 – דייוויד רוקאסל, כדורגלן אנגלי ששיחק לאורך רוב הקריירה שלו בארסנל (נולד ב-1967)
2002 – אביאל רון, אלוף-משנה בצה"ל ומנכ"ל המרכז למיפוי ישראל (נולד ב-1948)
2009 – ראול אלפונסין, מדינאי ארגנטינאי, נשיא ארגנטינה בשנים 1983–1989 (נולד ב-1927)
2011 – יעקב ז'אק אמיר, חבר הכנסת וראש עיריית דימונה (נולד ב-1933)
2016 – זהא חדיד, אדריכלית בריטית-עיראקית שעיצבה מבנים מפורסמים (נולדה ב-1950)
2019 – שמואל ניסנבאום, אמן ישראלי, צייר, פסל, מורה ומחנך (נולד ב-1924)
2020 – עבד אל-חלים ח'דאם, פוליטיקאי סורי ששימש במשך שנים רבות כסגן נשיא סוריה (נולד ב-1932)
2021 – יחזקאל זכאי, חבר הכנסת מטעם המערך ומנכ"ל משרד החקלאות (נולד ב-1932)
2021 – כמאל גנזורי, ראש ממשלת מצרים (נולד ב-1933)
2021 – פול פיינמן, שופט יהודי אמריקאי (נולד ב-1960)
2022 – גאורגי אטנסוב, ראש ממשלת בולגריה (נולד ב-1933)
2023 – סלבה מלצב, במאי, מעצב תפאורה ומורה למשחק בתיאטרון ישראלי (נולד ב-1955)
חגים ואירועים החלים ביום זה

יום הנראות הטרנסג'נדרית הבינלאומי
30 במרץ – 1 באפריל
מרץ
לוח אירועים שנתי
רנה דקארט
יוהאן סבסטיאן באך
יצחק קלפטר
אייזק ניוטון
יליזבטה סקובצובה
ג'סי אוונס
ג'יימס ואולס

| --- | --- |

ואולס, 2024
 לידה:  20 ביוני 1979 (בן 45) Felbridge, הממלכה המאוחדת 
 מדינה:  הממלכה המאוחדת 
 השכלה:  אוניברסיטת מזרח אנגליה  אוניברסיטת קרנפילד  International School of Geneva 
 מעסיק:  מרצדס AMG, Honda F1, Brawn GP, ויליאמס F1, British American Racing 
 תפקיד:  מנהל קבוצת ויליאמס
 
ג'יימס ואולס (באנגלית: James Vowles; נולד ב-20 ביוני 1979) הוא מהנדס בריטי, משמש כמנהל קבוצת ויליאמס המתחרה באליפות הפורמולה 1. ואולס שימש כמנהל אסטרטגיית המרוצים של קבוצת בראון בעת הזכייה באליפות בעונת 2009. לפני המעבר לקבוצת ויליאמס היה מנהל אסטרטגיית המרוצים של קבוצת מרצדס והיה שותף לזכייה בשמונה תוארי אליפות היצרנים.
השכלה

ואולס למד בבית הספר הבין-לאומי של ז'נבה וסיים את תוכנית הבגרות הבינלאומית בשנת 1997. בשנת 2000 סיים תואר ראשון במדעי המחשב באוניברסיטת מזרח אנגליה. במהלך הלימודים פנה למספר קבוצות פורמולה 1 והציע להיעזר בידע המתמטי שלו. כל הבקשות נדחו בטענה שידע מתמטי אינו נדרש. חלק מהקבוצות רמזו לו שאם ברצונו להצטרף לתחום עדיף לו להתמקד בתואר בהנדסה.
בשנת 2001 סיים תואר שני בהנדסת ספורט מוטורי באוניברסיטת קרנפילד. במהלך הלימודים יצר פרויקט שכה בפרס פרודרייב למצוינות. הפרויקט זכה לתשומת לב מצד מספר קבוצות וואולס קיבל מספר הצעות עבודה.
קריירה

ואולס התחיל את הקריירה בקבוצת בריטיש אמריקן רייסינג (BAR) והמשיך לעבוד בה גם כששינתה את שמה לקבוצת הונדה, קבוצת בראון ולבסוף מרצדס AMG.
בשנת 2009 היה מנהל האסטרטגיה של נהגי קבוצת בראון ג'נסון באטן ורובנס באריקלו. למרות התקציב הנמוך הקבוצה ניצחה בשמונה מרוצים וזכתה באליפות הנהגים והיצרנים בעונת הבכורה של הקבוצה באליפות.
בשנת 2010 רכשה מרצדס את הקבוצה. בשנת 2019 מונה למנהל האסטרטגיה הראשי של מרצדס והיה אחראי על אסטרטטגיית המרוצים, ניתוח הביצועים ומחלקת הסימולטורים. יחד עם הקבוצה היה שותף בזכייה בשמונה תוארי אליפות יצרנים ברציפות ושבעה תוארי אליפות הנהגים.
בינואר 2023 עזב את קבוצת מרצדס לאחר שמונה לתפקיד מנהל קבוצת ויליאמס במקומו של יוסט קפיטו.
הערות שוליים

↑  ames Vowles UEA Honorary Graduate Speech, University of East Anglia, 18 July 2017
↑  How do you become an F1 Team Principal? - James Vowles Q&A, Sky Sport
↑  James Vowles: Aiming To Win With Williams - F1 Beyond The Grid Podcast, Formula 1, 28 Jube 2023
↑  The untold stories of Brawn GP: The F1 fairy tale that nearly never happened, ESPN, 16 November 2023
↑  Williams appoint James Vowles as new team principal, BBC, 13 January 2023
חמת גדר

| --- | --- |

המרחצאות המודרניים בחמת גדר
 מידע כללי
 על שם:  גדר 
 מיקום
 מדינה:  ישראל ישראל
 מיקום:  מחוז הצפון 
 קואורדינטות:  32°41′03″N 35°39′55″E﻿ / ﻿32.68403056°N 35.66539722°E﻿ / 32.68403056; 35.66539722
 hamat-gader.com
  (למפת עמק בית שאן מוגדלת) חמת גדר(למפת עמק בית שאן רגילה) חמת גדר(למפת ישראל רגילה) ירושלים תל אביב חיפה ראשון לציון אשדוד באר שבע נתניה אילת קריית שמונה בית שאן קצרין טבריה עפולה חדרה נהריה עכו כרמיאל אשקלון מצפה רמון  ערד עזה יריחו ירדן סוריה לבנון סיני (מצרים) הים התיכון נצרת לוד רהט הים האדום חמת גדר(למפת ישראל מוגדלת) ירושלים תל אביב חיפה ראשון לציון אשדוד באר שבע נתניה אילת קריית שמונה בית שאן קצרין טבריה עפולה חדרה נהריה עכו כרמיאל אשקלון מצפה רמון  ערד עזה יריחו ירדן סוריה לבנון סיני (מצרים) הים התיכון נצרת לוד רהט הים האדום חמת גדר
 
| --- | --- |

האולם הסגלגל בבית המרחץ הרומי בחמת גדר, אשר קיבל את מימיו ממעיין עין אל-מקלה.
 מידות
 גובה מעל פני הים:  168 מטר מתחת לגובה פני הים
 היסטוריה
 תרבויות:  התרבות ההלניסטית התרבות הרומית
 תקופות:  התקופה הרומית בארץ ישראל התקופה הביזנטית בארץ ישראל התקופה המוסלמית המוקדמת
 נבנה:  המאה השנייה
 ננטש:  התקופה הצלבנית בארץ ישראל
 סוג:  מרחצאות
 אתר ארכאולוגי
 מצב:  הרוס, משוחזר חלקית
 גישה לציבור:  כן
 מיקום
 מדינה:  ישראל ישראל
 מיקום:  עמק הירמוך, ישראל
 he
 
אפיק הירמוך בסמוך לחמת גדר, על רקע הגלעד.
חַמַּת גָּדֵר הוא אתר מרחצאות מרפא ונופש ישראלי, השוכן בעמק הירמוך, מדרום לרמת הגולן, בגובה של כ-150 מ' מתחת לפני הים.
באתר נובעים ארבעה מעיינות חמים עשירים במינרלים. המים החמים נובעים מעומק משוער של כ-2 קילומטר ויותר. ספיקת אחד מחמשת מעיינות האתר, מעיין "הבושם", היא 500–700 מ"ק בשעה. אתר חמת גדר כולל מרחצאות מרפא, ספא ופינות חי לתנינאים ולעופות.
מרחצאות חמת גדר היו בשימוש כבר בתקופות קדומות, הודות לסגולותיהם בריפוי מחלות עור. במקום נמצאו שרידים של מרחצאות מפוארים מהתקופה הרומית.
בתל המצוי במרכז האתר נמצאו שרידי בית כנסת מהמאה החמישית. בחפירות שנערכו במקום בשנת 1932 חשף הארכאולוג אלעזר ליפא סוקניק רצפת פסיפס מפוארת עם כתובת הקדשה, אשר מוצגת כיום בכניסה לבניין בית המשפט העליון בירושלים.
חמת גדר נזכרת רבות בכתבי חז"ל, ורבים מחכמי המשנה והתלמוד נהגו לפקוד את המקום, ובהם רבי יהודה הנשיא, נכדו רבי יהודה נשיאה, והאמוראים רבי אמי, רבי אסי ורבי יונתן.
השימוש במרחצאות באתר החל בתקופה הרומית בארץ ישראל, במאה השנייה, נמשך ברציפות עד אמצע התקופה המוסלמית המוקדמת בארץ ישראל, במאה התשיעית, וחודש רק בשלהי תקופת המנדט הבריטי בארץ ישראל.
מקור השם

מקור השם "חמת גדר" הוא בעיר ההלניסטית גדר, השוכנת בירדן במרחק של כארבעה קילומטרים מחמת גדר. השימוש בשם "חמת", כשמם העברי של מקומות שונים ברחבי עמק הירדן, מצביע על הנביעות הרבות של מים חמים במקום, הן מתוקים והן מלוחים. חמת גדר שוכנת בעמק הצר של נחל הירמוך הנשפך לנהר הירדן. אזור הבקעה וסביבתה רצוף באתרים אשר בשמם מצוי הרכיב "חמה" או "חמת" (לדוגמה חמי טבריה, מעיינות חמאם אל-מליח).
הרקע הגאולוגי

שפיעתם של המים החמים מבטן האדמה בחמת גדר היא תוצאה של הבקע הסורי-אפריקני, שבמפגש שני הלוחות הטקטוניים: לוח ערב והלוח הלבנטיני, שהוא חלק מהלוח האפריקאי. תנועת הלוחות הטקטוניים באזורים אלה עלולה לגרום לרעידות אדמה, להתפרצויות געשיות ולנביעות של מים חמים ממעמקי האדמה. ואכן, בקעת הירדן הנמצאת בתוך הבקע הסורי-אפריקני, היא אחד המקומות המועדים ביותר לרעידות אדמה בישראל. לפי ממצאים ארכאולוגיים בחמת גדר, אתר המרחצאות החמים נפגע ברעידת אדמה במאה השביעית.
הרקע הגאולוגי > המעיינות

לרוב מקובל להניח כי מי מעיינות חמים הם מי תהום הבאים במגע עם שכבות חמות בעומק האדמה. ההרכב המינרלי יוצא הדופן של מי המעיינות בבקעת הירדן בכלל ובחמת גדר בפרט, הביא חוקרים להעלות השערה כי מקור המים שונה מהרגיל - אלו הם מים שחדרו לעמק הירדן דרך עמק יזרעאל בתקופה גאולוגית קדומה בה גובה פני הים היה גבוה מהיום. מים אלו חלחלו באדמה, נתקלו בשכבה חמה והם עולים לפני השטח כמי מעיינות חמים.
המעיינות הם מסוג מעיינות העתק, הבוקעים מבטן האדמה לאורך השבר המשני של הירמוך. מעיינות כאלה קיימים גם בכמה אתרים אחרים באזור, כגון חמי טבריה וגן השלושה, וכן בשבר משני נוסף של נחל בזק בחמאם אל-מליח. מקור הטמפרטורה הגבוהה של המים אינו קשור לפעילות געשית, אלא לעומק הרב שממנו הם נובעים בבטן האדמה, בו שוררות טמפרטורות גבוהות.
ניתן לקבל המחשה כיצד נראו המעיינות וסביבתם לפני יותר ממאה שנה בתיאורו של לורנס אוליפנט, שביקר בארץ ישראל בשנת 1884. הוא תיאר את המעיינות כפי שנראו לעיניו כאשר ירד מהרי הגולן לבקעת הירמוך:
מתחתינו, במקום שהיה מופרד מן הנהר על ידי רצועת אדמה מכוסה שיחים, השתרעה בריכה מאורכת של מים כחולים-אפורים שצבעה בלט לעומת גונו הצהוב של הנהר. מעל בריכה זו היתמר ערפל דק. משהולכתי מבטי לאורך נחל קטן, שצבע מימיו היה כצבע מי הבריכה אשר לתוכה הוא נשפך, לאחר שעבר ליד טחנה פרימיטיבית, ראיתי כי נחל זה זורם מתוך מקוה קטן. מקור הנביעה היה של מי הגופרית.
באתר חמת גדר חמישה מעיינות, ארבעה שמהם נובעים מים מינרליים, עשירים בגופרית, ואחד של מים מתוקים:
| שם המעיין | תכונות המים | טמפרטורה | שימוש | פרטים נוספים |
| --- | --- | --- | --- | --- |
| עין אל-מַקְלָה - "חַמָּת סַלים", "המחבת", "הגיהנום", חמת גדר 1 | עשיר בתכונות רפואיות, מדיף ריח חריף של גופרית | עד 52° - הנביעה החמה ביותר | המים זורמים לירמוך | בית המרחץ הרומי ניצל את מימיו |
| עין בַּלְזָם מעיין הבושם, עין אל-גָ'ארב, חמת גדר 2 | צלולים ושקופים עם ריח של גופרית | 40.6° — 42° | הספק הראשי של מי רחצה למרחצאות | 500 - 700 מ"ק לשעה |
| עין אֶ-רִיח, חַמֶּת, חמת גדר 3 | נשפך לירמוך | כ-37° | סגור למבקרים | מעליו בנו הטורקים בית מרחץ מאבני בזלת |
| עין סַח'נָה, עין סַעַד אל-פָר, המעיין החם, חמת גדר 4 | מים עניים יחסית במינרלים | כ-28° | עבור בריכות הדגים | שימוש בחורף |
| עין בוּלוּס | מימיו מתוקים וקרים | כ-25° | לשתייה | - |
הרקע הגאולוגי > תכונות המים

המים בחמת גדר ניחנים בשלוש תכונות חשובות: חום, עושר במינרלים ורדיואקטיביות. הרדיואקטיביות נובעת משני איזוטופים של היסודות רדיום ורדון המומסים במים, אשר נוצרים מהתפרקות אורניום הנמצא בסלעים במעמקי האדמה. בנוסף, המים מכילים גופרית בריכוז של 4.7% ומינרלים נוספים.
להלן נתונים אשר התקבלו במדידות שנעשו במעיינות:
| המעיין | הטמפרטורה | אשלגן K | נתרן Na | מגנזיום Mg | סידן Ca | ברום Br | כלור Cl | גופרה SO4 | ביקרבונט HCO3 |
| --- | --- | --- | --- | --- | --- | --- | --- | --- | --- |
| עין אל-מַקְלָה (חמת גדר 1) | 52 | 21.8 | 24.5 | 39.8 | 152 | 5.4 | 506 | 177 | 330 |
| עין בַּלְזָם (חמת גדר 2) | 42 | 13.1 | 140 | 44.5 | 105 | 3.7 | 300 | 121 | 344 |
| עין אֶ-רִיח (חמת גדר 3) | 37 | 10.5 | 120 | 37.5 | 124 |  | 218 | 100 | 361 |
| עין סַח'נָה (חמת גדר 4) | 28 | 3.9 | 55 | 32.7 | 89 | 2 | 87 | 58 | 381 |
הערה: הטמפרטורה מבוטאת במעלות צלזיוס וריכוז החומרים - במיליגרם לליטר.
היסטוריה

השם "חמת" נזכר כבר במקרא, בספר יהושע, שם מתוארים גבולותיו של שבט נפתלי:
”וְעָרֵי, מִבְצָר הַצִּדִּים צֵר, וְחַמַּת רַקַּת וְכִנָּרֶת”.
בגמרא אין תמימות דעים לגבי זהותה של חמת המקראית:
”נחלקו ר' יוחנן ורבא, ר' יוחנן אמר: חמת זו טבריה ורבא אמר חמת זו חמת גדר”.